title: Decizia (UE) 2016/123 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului de parteneriat și cooperare consolidat dintre Uniunea Europeană și statele sale membre, pe de o parte, și Republica Kazahstan, pe de altă parte

text:
               4.2.2016

               RO

               Jurnalul Oficial al Uniunii Europene

               L 29/1

         DECIZIA (UE) 2016/123 A CONSILIULUI
   din 26 octombrie 2015
   privind semnarea, în numele Uniunii Europene, și aplicarea cu titlu provizoriu a Acordului de parteneriat și cooperare consolidat dintre Uniunea Europeană și statele sale membre, pe de o parte, și Republica Kazahstan, pe de altă parte
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37 și articolul 31 alineatul (1),
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (5) și articolul 218 alineatul (8) al doilea paragraf,
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:

               (1)

               La 13 aprilie 2011, Consiliul a autorizat Comisia să deschidă negocieri cu Republica Kazahstan referitoare la un acord de parteneriat și cooperare consolidat (denumit în continuare „acordul”).

               (2)

               Negocierile privind acordul s-au încheiat cu succes, iar acordul a fost parafat la 20 ianuarie 2015.

               (3)

               La articolul 281 din acord se prevede aplicarea cu titlu provizoriu, în întregime sau parțială, a acestuia înainte de intrarea sa în vigoare.

               (4)

               Acordul ar trebui semnat în numele Uniunii și ar trebui aplicat parțial cu titlu provizoriu, în așteptarea finalizării procedurilor pentru încheierea sa.

               (5)

               Semnarea acordului în numele Uniunii și aplicarea cu titlu provizoriu a unor părți din acordul dintre Uniune și Republica Kazahstan nu aduce atingere repartizării competențelor între Uniune și statele sale membre în conformitate cu tratatele,

         ADOPTĂ PREZENTA DECIZIE:
   Articolul 1
   (1)   Prin prezenta decizie se aprobă semnarea, în numele Uniunii, a Acordului de parteneriat și cooperare consolidat dintre Uniunea Europeană și statele sale membre, pe de o parte, și Republica Kazahstan, pe de altă parte, sub rezerva încheierii acordului menționat.
   (2)   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   (1)   Până la intrarea în vigoare a acordului, în conformitate cu articolul 281 din acesta și cu condiția efectuării notificărilor prevăzute în acesta, următoarele părți din acord se aplică cu titlu provizoriu între Uniune și Republica Kazahstan, dar numai în măsura în care se referă la aspecte care intră în sfera de competență a Uniunii, inclusiv aspecte pentru care Uniunea are competența de a defini și de a pune în aplicare o politică externă și de securitate comună:

               (a)

               titlul I;

               (b)

               titlul II: articolele 4, 5, 9 și 10;

               (c)

               titlul III (cu excepția articolelor 56 și 58, a articolului 62 în măsura în care privește sancționarea penală a încălcării drepturilor de proprietate intelectuală, și a articolului 147).
               Aplicarea cu titlu provizoriu a articolului 141 nu aduce atingere drepturilor suverane ale statelor membre asupra resurselor proprii de hidrocarburi în conformitate cu dreptul internațional, inclusiv drepturile și obligațiile acestora în calitate de părți la Convenția Organizației Națiunilor Unite din 1982 privind dreptul mărilor;

               (d)

               titlul IV: capitolele 5, 6 și 7 [cu excepția articolului 210 litera (c) și a articolului 212 literele (b), (f), (g), (h) și (i)] și capitolele 12 și 15;

               (e)

               titlul V: articolul 235 și articolul 238 [cu excepția alineatelor (2) și (3)];

               (f)

               titlul VI: capitolele 5 și 9;

               (g)

               titlul VII;

               (h)

               titlul VIII (în măsura în care dispozițiile titlului respectiv sunt limitate la scopul asigurării aplicării cu titlu provizoriu a acordului);

               (i)

               titlul IX [cu excepția articolului 281 alineatul (7), în măsura în care dispozițiile titlului respectiv sunt limitate la scopul asigurării aplicării cu titlu provizoriu a acordului în conformitate cu prezentul articol];

               (j)

               anexele I-VII, precum și Protocolul privind asistența administrativă reciprocă în domeniul vamal.

         (2)   Data de la care acordul se aplică cu titlu provizoriu se publică în Jurnalul Oficial al Uniunii Europene de către Secretariatul General al Consiliului.
   Articolul 4
   Prezenta decizie intră în vigoare în ziua următoare datei adoptării.

      Adoptată la Luxemburg, 26 octombrie 2015.

            Pentru Consiliu

            Președintele

         F. MOGHERINI


title: 2012/521/UE: Decizia reprezentanților guvernelor statelor membre din 20 septembrie 2012 de numire a unui judecător în cadrul Curții de Justiție

text:
               27.9.2012

               RO

               Jurnalul Oficial al Uniunii Europene

               L 259/5

         DECIZIA REPREZENTANȚILOR GUVERNELOR STATELOR MEMBRE
   din 20 septembrie 2012
   de numire a unui judecător în cadrul Curții de Justiție
   (2012/521/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   întrucât:

               (1)

               Mandatele a paisprezece judecători și a patru avocați generali din cadrul Curții de Justiție urmează să expire la 6 octombrie 2012. Prin urmare, pentru perioada 7 octombrie 2012-6 octombrie 2018, este necesară numirea a paisprezece judecători și a patru avocați generali în cadrul Curții de Justiție.

               (2)

               La 25 aprilie 2012, prin Decizia 2012/244/UE (1), reprezentanții guvernelor statelor membre au numit unsprezece judecători și trei avocați generali în cadrul Curții de Justiție pentru perioada 7 octombrie 2012-6 octombrie 2018. La 20 iunie 2012, prin Decizia 2012/345/UE (2), reprezentanții guvernelor statelor membre au numit doi judecători și un avocat general în cadrul Curții de Justiție pentru aceeași perioadă.

               (3)

               Pentru a finaliza înlocuirea parțială a judecătorilor și avocaților generali din cadrul Curții de Justiție, reprezentanții guvernelor statelor membre ar trebui să numească încă un judecător pentru postul vacant.

               (4)

               A fost propusă candidatura domnului Anthony BORG BARTHET pentru postul vacant de judecător în cadrul Curții de Justiție.

               (5)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Anthony BORG BARTHET de a exercita funcția de judecător în cadrul Curții de Justiție,

         ADOPTĂ PREZENTA DECIZIE:
   Articolul 1
   Domnul Anthony BORG BARTHET este numit judecător în cadrul Curții de Justiție pentru perioada 7 octombrie 2012-6 octombrie 2018.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 20 septembrie 2012.

            Președintele

         K. KORNELIOU

      (1)  JO L 121, 8.5.2012, p. 21.

      (2)  JO L 169, 29.6.2012, p. 60.


title: 2011/475/UE: Decizia Consiliului din 22 iulie 2011 privind semnarea, în numele Uniunii, a Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană

text:
               28.7.2011

               RO

               Jurnalul Oficial al Uniunii Europene

               L 196/2

         DECIZIA CONSILIULUI
   din 22 iulie 2011
   privind semnarea, în numele Uniunii, a Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană
   (2011/475/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (3) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               În mai 2003, Comisia a adoptat o Comunicare către Consiliu și Parlamentul European intitulată „Aplicarea legislației în domeniul forestier, guvernanța și schimburile comerciale (FLEGT): Propunere pentru un plan de acțiune al UE” în care se solicită luarea de măsuri pentru combaterea exploatării forestiere ilegale prin încheierea unor acorduri de parteneriat voluntar cu țările producătoare de lemn. Concluziile Consiliului privind planul de acțiune au fost adoptate în octombrie 2003 (1), iar Parlamentul European a adoptat o rezoluție cu privire la acest subiect la 11 iulie 2005 (2).

               (2)

               La 5 decembrie 2005, Consiliul a autorizat Comisia să inițieze negocieri privind încheierea unor acorduri de parteneriat în vederea punerii în aplicare a planului de acțiune al UE privind aplicarea legislației în domeniul forestier, guvernanța și schimburile comerciale cu produse din lemn.

               (3)

               La 20 decembrie 2005, Consiliul a adoptat Regulamentul (CE) nr. 2173/2005 (3) care a instituit un regim de licențe FLEGT pentru importurile în Uniune de lemn originar din țările cu care Uniunea a încheiat acorduri de parteneriat voluntar.

               (4)

               Negocierile cu Republica Liberia au fost încheiate, iar Acordul de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană („acordul”) a fost parafat la 9 mai 2011.

               (5)

               Acordul ar trebui semnat,

         ADOPTĂ PREZENTA DECIZIE:
   Articolul 1
   Semnarea Acordului de parteneriat voluntar între Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană (denumit în continuare „acordul”) este autorizată, în numele Uniunii, prin prezenta decizie, sub rezerva încheierii acordului menționat (4).
   Articolul 2
   Președintele Consiliului este autorizat prin prezenta să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 22 iulie 2011.

            Pentru Consiliu

            Președintele

         M. DOWGIELEWICZ

      (1)  JO C 268, 7.11.2003, p. 1.

      (2)  JO C 157 E, 6.7.2006, p. 482.

      (3)  JO L 347, 30.12.2005, p. 1.

      (4)  Textul acordului va fi publicat împreună cu decizia privind încheierea acestuia.